b'\n_START_ARTICLE_\nMaffei 1\n_START_PARAGRAPH_\nMaffei 1 on elliptinen galaksi noin 10 miljoonan valovuoden et\xc3\xa4isyydell\xc3\xa4 Maasta. Galaksin l\xc3\xb6ysi italialainen Paolo Maffei vuonna 1968._NEWLINE_Maffei 1:n arveltiin pitk\xc3\xa4\xc3\xa4n kuuluvan paikalliseen galaksiryhm\xc3\xa4\xc3\xa4n, johon mm. Andromedan galaksi ja Linnunrata kuuluvat. Nyky\xc3\xa4\xc3\xa4n sen katsotaan kuitenkin kuuluvan l\xc3\xa4heiseen IC342/Maffei-galaksiryhm\xc3\xa4\xc3\xa4n. Se on Maata l\xc3\xa4hinn\xc3\xa4 sijaitseva j\xc3\xa4ttil\xc3\xa4isgalaksi ja l\xc3\xa4heisyytens\xc3\xa4 vuoksi sen n\xc3\xa4enn\xc3\xa4inen l\xc3\xa4pimitta taivaalla on noin kolme kaariminuuttia. Maffei 1:n havaitseminen on kuitenkin vaikeaa, sill\xc3\xa4 se sijaitsee taivaalla suoraan Linnunradan t\xc3\xa4htien ja kaasun muodostaman vy\xc3\xb6n takana. T\xc3\xa4m\xc3\xa4 tekee galaksin optisen havaitsemisen eritt\xc3\xa4in vaikeaksi. Galaksi l\xc3\xb6ydettiinkin alun perin juuri infrapunaemissionsa ansiosta.'